„O voi urmări și o voi ucide”. Detalii din cazul româncei înjunghiate în parcarea unui supermarket din Italia. Ce spune prietena femeii
Românca de 39 de ani înjunghiată cu multiple lovituri de cuțit, la începutul săptămânii, de către soțul său, tot român, în parcarea unui supermarket din provincia italiană Bergamo, și dusă în stare extrem de gravă la spital a scăpat cu viață și începe să-și revină. Carla Dolores Kerepesi, prietena „de-o viață” a Danielei, a declarat că în ultimele două zile a stat în spitalul Papa Giovanni XXIII din Bergamo ca să-i fie alături acesteia. „Acum e bine, e în viață, e eroina mea, cea mai puternică femeie pe care o cunosc”, spune Carla.